Ettepanek: NÕUKOGU OTSUS, millega sõlmitakse Euroopa Liidu ja selle liikmesriikide nimel Euroopa Ühenduse ja selle liikmesriikide ning San Marino Vabariigi vahelise koostöö- ja tolliliidu lepingu protokoll, milles käsitletakse Horvaatia Vabariigi lepinguosaliseks saamist seoses selle riigi ühinemisega Euroopa Liiduga /* COM/2013/0568 final - 2013/0273 (NLE) */





SELETUSKIRI 1. ETTEPANEKU TAUST Horvaatia Vabariik (edaspidi „Horvaatia”) ühineb Euroopa Liiduga 1. juulil 2013. Nõukogu volitas 14. septembril 2012 komisjoni pidama läbirääkimisi Euroopa Ühenduse ja selle liikmesriikide ning San Marino Vabariigi (edaspidi „San Marino”) vahelise koostöö- ja tolliliidu lepingu[1] (edaspidi „leping”) kohandamiseks protokolliga, milles käsitletakse Horvaatia lepinguosaliseks saamist seoses Euroopa Liidu laienemisega. Horvaatia Vabariigi Euroopa Liitu vastuvõtmise tingimusi ja korda käsitleva protokolli artikli 6 lõike 2 kohaselt esitab komisjon nõukogule sõlmitava protokolli eelnõu. 2. ETTEPANEKU ÕIGUSLIK KÜLG 1. aprillil 2002 jõustunud lepingut tuleb muuta, et lisada lepinguosaliste hulka Horvaatia. Lähtuvalt 14. septembril 2012 komisjonile antud volitustest on lepingu protokolli käsitlevad läbirääkimised San Marinoga lõpule viidud. Lähtuvalt Euroopa Liidu toimimise lepingu artikli 218 lõike 6 punktist a andis Euroopa Parlament [...] oma nõusoleku sõlmida kõnealuse lepingu protokoll. Kavandatud meetmete kokkuvõte Käesolev ettepanek koosneb nõukogu otsuse eelnõust, millega sõlmitakse Euroopa Liidu ja selle liikmesriikide nimel lepingu protokoll (lisas), et Horvaatiast saaks lepinguosaline seoses selle riigi Euroopa Liiduga ühinemisega.. Õiguslik alus Euroopa Liidu toimimise leping, eriti selle artikli 218 lõige 6, Horvaatia ühinemisleping[2] ja Horvaatia ühinemisakt[3], eriti selle artikli 6 lõike 2 teine lõik. Vahendi valik Vastavalt Euroopa Liidu toimimise lepingu artikli 218 lõike 6 punktis a loetletud juhtudele võtab nõukogu vastu otsuse, millega antakse volitus lepingu sõlmimiseks pärast nõusoleku saamist Euroopa Parlamendilt. Käesolev ettepanek käsitleb sellist otsust. Proportsionaalsus Käesolev ettepanek on kooskõlas proportsionaalsuse põhimõttega, kuna selle mõju on rangelt piiratud sellega, mis on vajalik, et tagada Horvaatia lepinguosaliseks saamine seoses selle riigi ühinemisega Euroopa Liiduga. 2013/0273 (NLE) Ettepanek: NÕUKOGU OTSUS, millega sõlmitakse Euroopa Liidu ja selle liikmesriikide nimel Euroopa Ühenduse ja selle liikmesriikide ning San Marino Vabariigi vahelise koostöö- ja tolliliidu lepingu protokoll, milles käsitletakse Horvaatia Vabariigi lepinguosaliseks saamist seoses selle riigi ühinemisega Euroopa Liiduga EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 207 ja artiklit 352 koostoimes artikli 218 lõike 6 punktiga a ja artikli 218 lõike 8 teise lõiguga, võttes arvesse Horvaatia ühinemisakti[4], eriti selle artikli 6 lõike 2 teist lõiku, võttes arvesse Euroopa Komisjoni ettepanekut, võttes arvesse Euroopa Parlamendi nõusolekut[5] ning arvestades järgmist: (1) Nõukogu volitas 14. septembril 2012 komisjoni alustama San Marino Vabariigiga läbirääkimisi Euroopa Ühenduse ja selle liikmesriikide ning San Marino Vabariigi vahel sõlmitud koostöö- ja tolliliidu lepingu[6] kohandamiseks protokolliga, milles käsitletakse Horvaatia lepinguosaliseks saamist seoses selle riigi ühinemisega Euroopa Liiduga. (2) Lepingu protokolli käsitlevaid läbirääkimisi pidas komisjon ja need viidi hiljuti lõpule. (3) Euroopa Parlament andis […] oma nõusoleku nimetatud protokolli sõlmimiseks. (4) Protokoll tuleks sõlmida Euroopa Liidu nimel, ON VASTU VÕTNUD KÄESOLEVA OTSUSE: Artikkel 1 Käesolevaga kiidetakse Euroopa Liidu ja selle liikmesriikide nimel heaks Euroopa Ühenduse ja selle liikmesriikide ning San Marino Vabariigi vahelise koostöö- ja tolliliidu lepingu protokoll, milles käsitletakse Horvaatia Vabariigi lepinguosaliseks saamist seoses selle riigi ühinemisega Euroopa Liiduga. Protokolli tekst on lisatud käesolevale otsusele. Artikkel 2 Nõukogu eesistuja nimetab isiku, kellel on volitused anda Euroopa Liidu ja selle liikmesriikide nimel hoiule protokolli artiklis 3 osutatud heakskiitmiskiri, et väljendada Euroopa Liidu ja selle liikmesriikide nõusolekut end protokolliga siduda. Artikkel 3 Käesolev otsus jõustub selle vastuvõtmise päeval[7]. Brüssel, Nõukogu nimel eesistuja LISA PROTOKOLL, mis on lisatud Euroopa Ühenduse ja selle liikmesriikide ning San Marino Vabariigi vahelisele koostöö- ja tolliliidu lepingule ning milles käsitletakse Horvaatia lepinguosaliseks saamist seoses selle riigi ühinemisega Euroopa Liiduga BELGIA KUNINGRIIK, BULGAARIA VABARIIK, TŠEHHI VABARIIK, TAANI KUNINGRIIK, SAKSAMAA LIITVABARIIK, EESTI VABARIIK, IIRIMAA, KREEKA VABARIIK, HISPAANIA KUNINGRIIK, PRANTSUSE VABARIIK, ITAALIA VABARIIK, HORVAATIA VABARIIK, KÜPROSE VABARIIK, LÄTI VABARIIK, LEEDU VABARIIK, LUKSEMBURGI SUURHERTSOGIRIIK, UNGARI, MALTA, MADALMAADE KUNINGRIIK, AUSTRIA VABARIIK, POOLA VABARIIK, PORTUGALI VABARIIK, RUMEENIA, SLOVEENIA VABARIIK, SLOVAKI VABARIIK, SOOME VABARIIK, ROOTSI KUNINGRIIK JA SUURBRITANNIA JA PÕHJA-IIRI ÜHENDKUNINGRIIK, ning EUROOPA LIIT ühelt poolt ning SAN MARINO VABARIIK teiselt poolt, võttes arvesse 16. detsembri 1991. aasta Euroopa Ühenduse ja selle liikmesriikide ning San Marino Vabariigi vahelist koostöö- ja tolliliidu lepingut (edaspidi „leping”), mis jõustus 1. aprillil 2002, võttes arvesse Horvaatia Vabariigi Euroopa Liiduga ühinemist 1. juulil 2013, arvestades, et Horvaatia Vabariigist saab kõnealuse lepingu osaline, ON KOKKU LEPPINUD JÄRGMISES: Artikkel 1 Käesolevaga saab Horvaatia Vabariik lepingu osaliseks. Artikkel 2 Käesolev protokoll on lepingu lahutamatu osa. Artikkel 3 1. Lepinguosalised kiidavad käesoleva protokolli heaks oma kehtiva korra kohaselt. 2. Lepinguosalised teatavad teineteisele kõnealuste menetluste lõpuleviimisest. Heakskiitmiskirjad antakse hoiule Euroopa Liidu Nõukogu peasekretariaati. Artikkel 4 Käesolev protokoll jõustub viimase heakskiitmiskirja registreerimisele järgneva kuu esimesel päeval. Artikkel 5 Käesolevat protokolli kohaldatakse ajutiselt alates 1. juulist 2013. Artikkel 6 Lepingu ja sellele lisatud deklaratsioonide tekst on koostatud horvaadi keeles. Leping ja deklaratsioonid on lisatud käesolevale protokollile ja nende tekst on võrdselt autentne tekstidega teistes keeltes, milles leping ja sellele lisatud deklaratsioonid on koostatud. Artikkel 7 Käesolev protokoll on koostatud kahes eksemplaris eesti, bulgaaria, hispaania, hollandi, horvaadi, inglise, itaalia, kreeka, leedu, läti, malta, poola, portugali, prantsuse, rootsi, rumeenia, saksa, slovaki, sloveeni, soome, taani, tšehhi ja ungari keeles ning kõik tekstid on võrdselt autentsed. Koostatud ...(kuupäev) kahe tuhande kolmeteistkümnendal aastal [Brüsselis]. [ ... ] Liikmesriikide nimel [ ... ] Euroopa Liidu nimel [ ... ] San Marino Vabariigi nimel [ ... ] [1] EÜT L 84, 28.3.2002, lk 43. [2] ELT L 112, 24.4.2012, lk 10. [3] ELT L 112, 24.4.2012, lk 21. [4] ELT L 112, 24.4.2012, lk 21. [5] ELT C […], […], lk […]. [6] EÜT L 84, 28.3.2002, lk 43. [7] Nõukogu peasekretariaat avaldab protokolli jõustumise kuupäeva Euroopa Liidu Teatajas.